**ÜHISTE KAVATUSTE PROTOKOLL**

**Tartu linnaliinidel automaatse tuvastusega piletimüügisüsteemi rakendamine**

Käesoleva ühiste kavatsuste protokolli (edaspidi: Protokoll) on sellele allakirjutanud osapoolte eesmärkide ja nende ühisosa deklareerimiseks ja saavutamiseks sõlminud:

**Tartu Linnavalitsus** registrikood 75006546 asukoht Raekoda, 50089 Tartu, mida esindab linnapea Urmas Klaas,

**ja**

**T grupp AS** registrikood 10396045, asukoht Lastekodu 46, 10144 Tallinn, mida esindab juhatuse liige Andres Osula.

**I PROTOKOLLI EESMÄRK JA OLEMUS**

Protokollile allakirjutanud kinnitavad, et on ühisel seisukohal kaasaegsele ühistranspordi tasukogumisele süsteemile seatavate alljärgnevate eesmärkide osas:

1. Ühistranspordi populaarsuse ja eeliskasutuse suurendamiseks on vajalik pakkuda laia valikut piletostu võimalusi erinevate sõitjagruppide eelistuste ja vajaduste rahuldamiseks.
2. Kaasaegne linnatranspordi tasukogumise süsteem peab tagama üheaegselt mugava piletiostu võimaluse sõitjale ning liinivõrgu planeerimiseks tarviliku nõudlusinfo kogumise veoteenuse tellija jaoks.
3. Mugava mobiilse makse infrastruktuuril põhineva piletostu võimaluse tagamine Tartu linnaliinidel toetab turismisektori arengut.
4. Ühistranspordis alternatiivsete makselahenduste pakkumine ei tohiks suurenda kulusid, mis on seotud ühistranspordi piletitulu kogumisega.

# II PROTOKOLLI SISU

Ülaltoodud eesmärkide saavutamiseks on Protokollile allakirjutanud pooled leppinud kokku alljärgnevas:

1. Tartu linna avalikel bussiliinidel juurutatakse alternatiivse piletimüügikanalina T grupp AS-i poolt välja töötud mobiiltelefoni automaatse tuvastusega tasukogumise süsteem *Jiffi*;
2. *Jiffi* juurutamisega seotud investeeringu kulud katab T grupp AS. Muuhulgas lahendab T grupp AS *Jiffi* seadmete bussidesse paigaldamisega seotud küsimused, sõlmib vastavad kokkulepped linnaliine teenindava vedajaga ja katab seadmete paigaldamise kulud;
3. Süsteem juurutamise eeldatav ajakava on alljärgnev:

|  |  |  |
| --- | --- | --- |
| **Tegevuse nimetus** | **Alustamise aeg** | **Lõpetamise aeg** |
| Seadmete komponentide tellimine, tootmine ja testimine | 15.06.2015 | 13.07.2015 |
| Seadmete paigaldamine bussidesse | 06.07.2015 | 10.08.2015 |
| Serverite ettevalmistamine, rakenduste paigaldamine ja seadistamine. | 27.07.2015 | 26.08.2015 |
| Andmete sisestamine (peatused, liinid, tooted, soodustused) | 13.07.2015 | 26.08.2015 |
| Kasutusjuhendite koostamine | 12.08.2015 | 11.09.2015 |
| Testimine/silumine | 07.07.2015 | 27.09.2015 |
| Tartu linna poolne lõppkasutaja testimine ja süsteemi auditeerimine | 14.09.2015 | 27.09.2015 |
| Pilootprojekti meediakampaania | 01.10.2015 | 31.10.2015 |
| *Jiffi* kasutuselevõtmine | 12.10.2015 |  |

1. *Jiffi* kasutuselevõtmine ei tekita Tartu linna jaoks ühistranspordi piletimüügisüsteemi haldamisega seotud lisakulusid. *Jiffi* tasukogumise süsteemiga teostatavate piletimüügitehingutelt T grupp AS-i poolt võetav vahedustasu on samas määras, mis käesoleva Protokolli sõlmimise seisuga makstakse ID kaardil põhineva makselahenduse pakkujale Tartu linnaliinidel kasutusel olevate ID piletite käibelt.
2. *Jiffi* tasukogumise lahenduses juurutatavate piletitoodete nomenklatuur lepitakse poolte vahel kokku projekti elluviimise käigus. Pooled lähtuvad Protokolli sõlmimisel eeldusest, et *Jiffi* juurutamisel võimaldatakse selle kaudu osta kõiki Tartu linnaliinidel käibel olevaid piletitooteid.
3. T grupp AS töötab välja ning annab ilma kasutustasu küsimata Tartu Linnavalitsuse kasutusse piletimüügi aruandluse süsteemi, mille abil on võimalik omada pidevat ülevaadet kõikidest *Jiffi* abil ostetud piletitoodetest, kogutud piletitulust ning kontrollida iga *Jiffi* abil teostatud reiside andmete registreerimist aruandlussüsteemis.
4. Süsteemile teostatakse enne linnaliinidel tasukogumise süsteemina rakendamist T grupp AS tellimusel ja kulul sõltumatu IT turvaaudit ja testimine. Juhul kui turvaaudit ja testimine ei kinnita *Jiffi* kui tasukogumise süsteemi turvalisust, siis lükkub punktis 3 sätestatud ajakava kohane süsteemi kasutuselevõtmine edasi kuni puuduste kõrvaldamise ja uue auditi läbiviimiseni.
5. Eeldusel, et T grupp AS tarnib kõik vajaminevad turvatestid ja auditeerimise läbinud toimiva tasukogumise süsteemi, annab Tartu linn nõusoleku *Jiffi* juurutamiseks tasukogumise süsteemina Tartu linnaliinidel.
6. Tartu Linnavalitus annab nõusoleku *Jiffi* kasutuselevõtuga seotud teavitusmaterjalide paigaldamiseks Tartu linnaliini bussidesse eeldusel, et materjalide tootmise, paigaldamise ja eemaldamisega seotud kulud katab T grupp AS.
7. Pooled kooskõlastavad omavahel *Jiffi* juurutamisega seotud avalikkuse teavitamise tegevused ja sõnumid enne nende avaldamist meediast või muudes avalikkusele suunatud teavituskanalites.

# III POOLTE ALLKIRJAD

allkirjastatud digitaalselt allkirjastatud digitaalselt

Urmas Klaas Andres Osula